अब आते हैं किताब पर। इसमें कार्बेट साहब ने कई जगह उस आदमखोर के पेड़ पर चढ़ने का जिक्र किया है- इसका मतलब ये है कि वो बाघ तो बिलकुल भी नहीं था, क्योंकि बाघ पेड़ पर चढ़ ही नहीं सकता। पूरे हिमालय में बाघ व तेंदुए पाए जाते हैं, इसलिए स्थानीय बोलचाल में आम लोग दोनों को ही बाघ कह देते हैं। जिम साहब ने तो बिलकुल सही लिखा है लेकिन अनुवादक ने अच्छे खासे निर्दोष बाघ को नरभक्षी बना दिया। और हाँ, अभी ताऊ पत्रिका- 37 में विनीता यशस्वी ने भी रुद्रप्रयाग के बारे में लिखा है। उन्होंने भी इसे बाघ ही लिखा है जो कि बिलकुल गलत है। तो अब से इस किताब का नाम होना चाहिए- रुद्रप्रयाग का आदमखोर तेंदुआ।